हथियारों के बल पर लूट के इरादे से घूम रहे तीन आरोपी पकड़े, एक फरार
मॉडलटाउन थाना पुलिस ने बीती रात पिस्तौल की नोक पर लूट की कोशिश करने के मामले में तीन आरोपियों को गिरफ्तार किया है।
आरोपियों की पहचान गांव भौतवास अहीर हाल सुभाष बस्ती निवासी संदीप तेजपाल तथा अलवर जिला के गांव दादीया वासी हाल किरायेदार उत्तम नगर रेवाड़ी निवासी कमल के रूप में हुई है। पुलिस ने आरोपियों से एक देशी पिस्तौल, एक जिंदा कारतूस लोहे की रॉड तथा डंडे बरामद किए हैं। जानकारी अनुसार 4 मार्च की रात को पुलिस को सूचना मिली थी कालाका रोड पर कुछ युवक हथियारों के बल पर लूटने की फिराक में घूम रहे हैं। सूचना मिलते ही पुलिस पार्टी ने दबिश दी और उक्त आरोपियों को मौके पर ही काबू कर लिया।
एक आरोपी अंधेरे का फायदा उठा कर फरार हो गया। पुलिस ने आरोपियों के खिलाफ लूट आर्म्स एक्ट सहित विभिन्न धाराओं के तहत मामला दर्ज कर कार्रवाई शुरू कर दी है। गिरफ्तार किए गए आरोपियों को अदालत में पेश किया गया, वहां उन्हें न्यायिक हिरासत मे भेज दिया गया है। वहीं फरार आरोपी की भी पहचान हो चुकी है।
hin_Deva hin_Deva hin_Deva hin_Deva